cyanic-selkie/wikianc huggingface dataset:
Apollonios Tyroslainen (kirja)
Juoni
Päähenkilö Apollonios Tyroslainen on Antiokian kuninkaan Antiokhoksen tyttären kosija. Kuningas pitää tyttärensä kosijat loitolla esittämällä näille arvoituksia, joiden ratkaisija saisi tyttären käden, mutta epäonnistunut menettää päänsä. Apollonios ratkaisee arvoituksen, mutta siitä hänelle paljastuu, että kuninkaalla on insestinen suhde tyttäreensä. Hän pakenee kotikaupunkiinsa Tyrokseen vaarallisesta tiedosta pelästyneenä.
Apollonios haaksirikkoutuu ja menee naimisiin Kyrenen kuninkaan Arkhistrateen tyttären kanssa. Kuultuaan Antiokhoksen kuolemasta hän lähtee merimatkalle kohti Antiokiaa, koska on jostakin epäselvästä syystä oikeutettu sen kruunuun. Hänen vaimonsa synnyttää merimatkan aikana tyttären, mutta kuolee itse synnytyksessä. Vaimon ruumis lasketaan merimiesten vaatimuksesta mereen arkussa. Apollonios luovuttaa tyttärensä Tarsian muiden hoitoon Tarsoksessa. Monien vuosien ja matkustelun jälkeen huoltajien petollisuus paljastuu hänelle, sillä hän löytää tyttärensä ilotalosta, tosin puhtautensa säilyttäneenä. Hän kohtaa myös vaimonsa; käy ilmi, että tämä olikin valekuollut, ja ajelehti arkussa maihin. Näin perhe on jälleenyhdistynyt 14 vuotta kestäneen eron jälkeen. Lopulta Apollonioksesta tulee Antiokian, Kyrenen ja Tyroksen kuningas.
Telkänlampi (Heinola)
Telkänlampi on Päijät-Hämeessä Heinolassa Pääsinniemen kylän lähellä sijaitseva lampi.
Apollonios Tyroslainen (kirja)
Huomioita
Kertomuksen alkuosa, joka liittyy kuningas Antiokhokseen, ja loppuosa, joka kertoo Apollonioksen muista seikkailuista, eivät sovi täysin yhteen. Tämän vuoksi on arveltu, että ne olisivat olleet alun perin kaksi erillistä kertomusta, jotka on liitetty yhteen latinankielistä versiota muodostettaessa. Koska alkuosan arvoitukset ovat latinaksi kirjoittaneelta Symphosiukselta, nekään eivät ole ainakaan sellaisenaan peräisin alkuperäisestä kreikankielisestä versiosta.
Telkänlampi (Heinola)
Maantietoa
Lammen pinta-ala on 1,7 hehtaaria, se on 450 metriä pitkä ja 100 metriä leveä. Lammella ei ole kartan mukaan saaria. Sen rantaviivan pituus on 900 metriä.
Apollonios Tyroslainen (kirja)
Huomioita
Kertomukseen on sen nykyisin säilyneessä muodossa liitetty paljon kristillisiä elementtejä, jotka eivät ole kuuluneet alkuperäiseen versioon. Toisaalta sitä ei ole puhdistettu kokonaan viittauksista pakanalliseen kulttuuriin, mikä näkyy muun muassa kultti- ja hautaustoimitusten kuvauksista.
Telkänlampi (Heinola)
Vesistösuhteet
Lampi sijaitsee Kymijoen vesistössä (vesistöaluetunnus 14) Kymijoen alueen (14.1) Ruotsalaisen alueella (14.14), jonka Lauhjoen valuma-alueeseen (14.147) se kuuluu. Lammen vedenpinnan korkeus on 114,1 metriä mpy.
Paavo Tikkanen (kansanedustaja)
Paavo Tikkanen (15. joulukuuta 1865 Kuopion maalaiskunta – 19. toukokuuta 1914 Joensuu) oli suomalainen poliitikko, joka toimi SDP:n kansanedustajana vuosina 1907–1914.
Elämä
Kuopion pitäjän Suovussa syntyneen Paavo Tikkasen vanhemmat olivat Puutossalmesta kotoisin olleet renki Johan Fredrik Tikkanen (s. 1823) ja Anna Maria Tiihonen (s. 1830). Kansakoulun jälkeen hän työskenteli puuseppänä Kuopiossa 1878–1898, Joensuussa 1898–1907 ja Kontiolahdella 1907–1914.
Tikkanen oli Joensuun työväenyhdistyksen puheenjohtaja ja kuului Kettuvaaran työväenyhdistyksen perustajiin. Suurlakon jälkeen hän toimi sosialidemokraattisen puolueen agitaattorina ja järjestäjänä Pohjois-Karjalassa. Tikkanen oli myös Joensuun eläinsuojeluyhdistyksen valvojana 1904-1907 ja Joensuun kaupunginvaltuuston jäsen 1906-1907. Vuonna 1907 hänet valittiin kansanedustajaksi Suomen ensimmäisissä yksikamarisen eduskunnan vaaleissa. Tikkanen istui eduskunnassa yhtäjaksoisesti vuoteen 1914, jolloin hän ei sairastuttuaan enää asettunut ehdolle. Tikkanen kuoli kotonaan Joensuun Niinivaarassa pitkäaikaisen sairauden jälkeen toukokuussa 1914. Hänet on haudattu Joensuun hautausmaalle.
Perhe
Paavo Tikkasen puoliso oli Kaavissa syntynyt Anna Emelia Rissanen (1870-1950). Pariskunnalla oli viisi lasta.
Korpijärvi (Sysmä)
Korpijärvi on Päijät-Hämeessä Sysmässä Onkiniemen kylän lähellä sijaitseva järvi.
Maantietoa
Järven pinta-ala on 78 hehtaaria, se on 1,5 kilometriä pitkä ja 1,1 kilometriä leveä. Järvellä on kartan mukaan 9 saarta. Sen rantaviivan pituus on 7,4 kilometriä.
Vesistösuhteet
Järvi sijaitsee Kymijoen vesistössä (vesistöaluetunnus 14) Kymijoen alueen (14.1) Ruotsalaisen alueella (14.14), jonka Lauhjoen valuma-alueeseen (14.147) se kuuluu. Järven vedenpinnan korkeus on 119,3 metriä mpy.
Matias Rajaniemi
Matias Arvo Kristian Rajaniemi (s. 11. syyskuuta 2002 Lahti) on suomalainen jääkiekkopuolustaja, joka pelaa SM-liigajoukkue Saimaan Pallossa.
Philipp Schörghofer
Philipp Schörghofer (s. 20. tammikuuta 1983) on itävaltalainen alppihiihtäjä.
Matias Rajaniemi
Seuraura
Rajaniemi teki huhtikuussa 2020 kaksivuotisen ammattilaissopimuksen Pelicansin kanssa. Kausi 2020–2021 oli hänelle varsinainen tulokaskausi SM-liigassa ja Rajaniemi pelasi 46 runkosarjaottelua tehopistein 3+6=9 ja kolme playoff-ottelua tehden yhden maalin. Hän teki liigauransa avausmaalin 14. tammikuuta 2021 Vaasan Sportia vastaan siirretyn rangaistuksen aikana.
Philipp Schörghofer
Schörghoferin ensimmäinen kilpailu alppihiihdon maailmancupissa oli Alta Badian suurpujottelussa 17. joulukuuta 2006. Ensimmäisen pistesijansa hän saavutti joulukuussa 2007 Bad Kleinkirchheimin suurpujottelussa oltuaan kahdeksastoista. Ensimmäisen palkintokorokepaikkansa Schörghofer saavutti Garmisch-Partenkirchenin suurpujottelussa maaliskuussa 2010 sijoittumalla kolmanneksi. Ensimmäisen voittonsa hän otti kaudella 2010–2011 Hinterstoderin suurpujottelussa. Kaudella 2011–2012 Schörghofer oli Söldenin ja Alta Badian suurpujotteluissa kolmas. Kaudella 2015–2016 hän sijoittui Kranjska Goran suurpujottelussa toiseksi ja 2016–2017 Adelbodenin suurpujottelussa kolmanneksi.
Matias Rajaniemi
Seuraura
New York Islanders varasi Rajaniemen kuudennella kierroksella 183. pelaajana NHL:n varaustilaisuudessa 2020. Kausi 2021–2022 hänellä päättyi loukkaantumiseen aivan runkosarjan lopulla maaliskuussa 2022. Huhtikuussa Rajaniemi teki Pelicansin kanssa vuoden mittaisen jatkosopimuksen.
Marraskuussa 2022 Pelicans tiedotti, että Rajaniemen sopimus on purettu yhteisymmärryksessä. Jo samana päivänä Saimaan Pallo tiedotti tehneensä Rajaniemen kanssa kevääseen 2024 kattavan sopimuksen.
Maajoukkueura
Rajaniemi pelasi alle 20-vuotiaiden MM-kilpailuissa vuosina 2021 ja 2022, joista jälkimmäinen turnaus päättyi hopeaan ja ensimmäinen pronssiin. Hän edusti myös Suomen alle 17-vuotiaiden maajoukkuetta Euroopan nuorten olympiafestivaaleilla vuonna 2019, jolloin Rajaniemi voitti pronssia. Yhteensä hän on pelannut 31 nuorten ja 25 poikien maaottelua.
Pelityyli
Rajaniemi on kuvaillut itseään kahden suunnan puolustajaksi, joka pystyy pitämään oman pelaajan ja irrottamaan kiekosta, mutta hän osaa myös tukea hyökkäyksiä. Rajaniemi on maininnut esikuvakseen Miro Heiskasen.
Muuta
Rajaniemi opiskelee Lahden lyseon lukion urheilulinjalla.
Marvinin tyttäret
Marvinin tyttäret (Marvin's Room) on vuonna 1996 ensi-iltansa saanut Jerry Zaksin ohjaama draamaelokuva. Se perustuu Scott McPhersonin näytelmään Marvin's Room vuodelta 1991. Elokuvan pääosissa ovat Meryl Streep, Leonardo DiCaprio, Diane Keaton ja Robert De Niro.
Metyylisyklopentadienyylimangaanitrikarbonyyli
Metyylisyklopentadienyyli­mangaanitrikarbonyyli eli MMT (C9H7MnO3) on mangaanin organometalliyhdisteisiin kuuluva orgaaninen yhdiste. Yhdistettä voidaan käyttää polttoaineissa lisäaineena estämään nakutusta.
Ominaisuudet
Huoneenlämpötilassa metyylisyklopentadienyyli­mangaanitrikarbonyyli on oranssinväristä nestettä. Yhdiste ei liukene veteen, mutta on liukoista moniin orgaanisiin liuottimiin. Yhdisteessä mangaani on poikkeuksellisesti hapetusluvulla +I ja ligandeina on metyylisyklopentadieeni ja kolme karbonyyliligandia.
Valmistus ja käyttö
Metyylisyklopentadienyyli­mangaanitrikarbonyyliä voidaan valmistaa usealla eri tavalla. Esimerkiksi mangaani(II)kloridin reaktio syklopentadienyylimagnesiumin kanssa muodostaen manganoseenia, joka reagoi hiilimonoksidin kanssa syklopentadienyyli­mangaanitrikarbonyyliksi, joka voidaan metyloida Friedel–Crafts-alkylointireaktiolla metyylisyklopentadienyyli­mangaanitrikarbonyyliä. Toinen tapa on metyylisyklopentadieenin tai sen dimeerin johtaminen sulaan natriummetalliin diglyymiliuoksessa, jolloin muodostuu natriummetyylisyklopentadienidiä. Tämä välituote reagoi mangaanikloridin kanssa metyylimanganoseeniksi, joka reagoi hiilimonoksidin kanssa tuotteeksi. Tuote puhdistetaan tislaamalla alennetussa paineessa.
Metyylisyklopentadienyyli­mangaanitrikarbonyylin nakutusta estävät ominaisuudet löydettiin vuonna 1954 ja sitä voidaan käyttää lisäaineena polttomoottoreissa. Vaikka yhdiste ei ole yhtä myrkyllinen ihmisille ja ympäristölle kuin tetraetyylilyijy on sen käyttö ollut melko rajoitettua ja vähäistä. Ympäristöriskien vuoksi monet autonvalmistajat ovat kieltäneet aineen käytön valmistamissaan ajoneuvoissa ja nykyään sitä ei käytetä enää kehittyneissä maissa Euroopassa, Yhdysvalloissa, Kanadassa ja Japanissa. Yhdistettä lisättiin polttoaineisiin siten, että mangaanin määrä oli tyypillisesti 16,5 mg/l.
Pirttilammi (Ylöjärvi, Luode)
Pirttilammi on Pirkanmaalla Ylöjärvellä sijaitseva lampi, joka kuuluu Kokemäenjoen vesistössä Ikaalisten reitin valuma-alueen Sipsiönjärven valuma-alueeseen. Pirttilammi on osa Liesijärven valuma-aluetta.
Maantietoa
Lammen pituus on 250 metriä, leveys 100 metriä ja sen pinta-ala on 1,3 hehtaaria. Se sijaitsee Liesijärven pohjoispuolella. Siihen on kaivettu kolme suo-ojaa ympäröivältä Pirttinevalta. Yksi ojista on 250 metrin päässä olevan Koiralammin laskuoja. Pirttilammin eteläpäästä alkaa sen oma laskuoja, joka yhtyy Saukko-ojaan, mikä vuorostaan laskee lopulta Liesijärveen. Rantaviivan pituus on 550 metriä. Lampi on autio eikä sinne johda tietä. Seututieltä 332 alkava Liesijärvelle johtava tie ohittaa lammin 400 metrin päässä.
Kose järv
Maantietoa
Järvi on 320 metriä pitkä, 130 metriä leveä, ja sen pinta-ala on 2,4 hehtaaria. Se sijaitsee Koseveskin kylän pienialaisen peltoalueen ympäröimänä. Järveä ympäröi kylän asutus ja sen padon vieressä sijaitsee suuri vesimyllyyn liittyvä rakennus. Padon ylittää pieni kylätie, mutta sen tekojärven länsipuolella menee Saaresta tuleva ja pohjoisessa Mustveelle johtavalle maantielle kulkeva paikallistie.
Vesivoima, kalatie ja luontoarvoja
Koseveskin vesivoimalaitos on kapasiteetiltaan 40 kilowattia eli 0,040 megawattia, joten luokitellaan minivoimalaitokseksi. Se on tyypiltään jokivoimalaitos, sillä sen patojärvi on pieni. Voimalan vuosituotanto on kuitenkin hyvin vaatimaton.
Paikalla on ollut vesivoimaa tuottavia laitoksia kauan, mutta nykyinen vesivoimalaitos on alkanut tuottamaan sähköenergiaa vasta vuodesta 2001 alkaen. Silloin vahvistettiin patoa ja patoaltaan rantoja, uusittiin sähkögeneraattori ja vesiturbiini noin neljällä miljoonalla kroonilla.
Ossi V. Lindqvist
Ossi Veikko Lindqvist (s. 27. huhtikuuta 1939 Lappeenranta ) on eläintieteilijä ja Kuopion yliopiston biotieteiden laitoksen soveltavan biotekniikan yksikön emeritusprofessori. Hän toimi Kuopion yliopiston rehtorina 1990–1998 ja Korkeakoulujen arviointineuvoston puheenjohtajana 2000–2007.
Kose järv
Vesivoima, kalatie ja luontoarvoja
Patoaltaan luontoarvoja ei ole arvioitu tutkimuksilla. Siinä elää samoja kalalajeja kuin joessakin eli pääasiassa lahnaa ja särkeä. Kalat voivat nousta tai laskea padon ohi sen vasemmalle rannalle rakennettua kalatietä myöten. Kalatie rakennettiin vuonna 2001 ja ne ovat kalaportaan muotoinen. Sitä pitkin toivotaan lahnojen, haukien, seipien ja ankeriaiden nousevan Peipsijärvestä joen keskijuoksulle kutemaan.
Vesistösuhteita
Kose järv kuuluu Kääpa jõen valuma-alueeseen, jossa Kääpa jõgi on Kullavere jõen sivu-uoma. Tekojärvi on padottu Kääpa jõgeen Koseveskin kylässä, mutta patoallas on pinta-alaltaan 2,4 hehtaaria eli hyvin pieni. Vesi virtaa altaan läpi varsin lyhyessä ajassa. Järven valuma-alueen pinta-ala on 282 neliökilometriä. Kullavere jõgi laskee Peipsijärven pohjoisosan länsirantaan. Peipsijärven alue muodostaa Narvanjoen vesistöalueen keskiosan. Peipsijärven pohjoispäästä alkava laskujoki Narvanjoki jatkaa vesireittiä pohjoiseen päin ja laskee lopuksi Suomenlahteen.
Ossi V. Lindqvist
Lindqvist valmistui Turun yliopistosta filosofian kandidaatiksi 1963 ja filosofian tohtoriksi 1968. Hän opiskeli 1960-luvulla myös Kalifornian yliopistossa, Berkeleyssä.
Ylimmäinen (Sysmä)
Ylimmäinen on Päijät-Hämeessä Sysmässä ja Heinolassa Pääsinniemen kylän lähellä sijaitseva järvi.
Ossi V. Lindqvist
Lindqvistin tutkijantyöstä muistetaan erityisesti hänen rapututkimuksensa. Hänen rehtorikaudellaan Kuopion yliopisto kasvoi nopeasti ja panosti erityisesti biotekniikkaan. Soveltavan biotekniikan instituutti oli pitkälti hänen aikaansaannostaan. Lindqvist jäi eläkkeelle 2004, mutta on jatkanut tämän jälkeen aktiivisesti muun muassa kansainvälisten tehtävien parissa.
Ylimmäinen (Sysmä)
Maantietoa
Järven pinta-ala on 571 hehtaaria eli 5,7 neliökilometriä, se on 5,7 kilometriä pitkä ja 4,4 kilometriä leveä. Järvi muistuttaa T-kirjainta niin, että kirjaimen jalka osoittaa pohjoiseen. Jalan tyviosa on noin 100 metriä leveä Rimpisalmi, josta pohjoisosa levenee kohto pohjoista mennessä. Pohjoisosan puolivälissä sijaitsee Kerminniemi, jonka länsipuolella aukeaa Harmaakallionlahti ja se takana vielä Tuokkolanlahti. Pohjoisosan päässä aukeaa toimen lahti Kumunlahti länteen päin. Itäranta on lähes saareton, mutta länsirannassa on runsaasti saaria. Järven eteläosa on kaksiosainen. Väliosa jää saaririvin pohjoispuolelle ja eteläosan muotoon vaikuttaa 900 metriä pitkä Pääsinniemi, jonka pohjoispuolelle jää Viljamalahti ja eteläpuolelle Vanhankodanlahti. Väliosassa itään päin työntyy kaksi kilometriä pitkä lahtimainen järvenosa, jonka pohjukassa suojaa Tiitunniemi sen taakse jäävää Myllylahtea.
Ossi V. Lindqvist
Lindqvist on Ruotsin Kuninkaallisen metsä- ja maatalousakatemian elinikäinen jäsen. Kuopion yliopiston ylioppilaskunta osoitti kunnioitustaan valitsemalla hänet vuonna 1995 uitettavaksi proffaksi.
Ylimmäinen (Sysmä)
Maantietoa
Ylimmäisellä on 82 saarta, joiden yhteispinta-ala on 17,58 hehtaaria eli noin 3,1 % järven pinta-alasta. Saarista 24 on alle aarin, 56 on alle hehtaarin, kaksi on alle neliökilometrin suuruisia. Kaksi suurinta saarta sijaitsevat saaririvissä, jossa on seitsemän saarta. Suurimmat saaret ovat Roviosaari ja Iso Palosaari, ja näiden väliin jää Pieni Palosaari. Muita saaria ovat Kumunsaaret ja Kämpyrä Kumunlahdella, Purnusaaret, Huvilasaari, Palanutsaari ja Keltiäissaari pohjoisosassa, Pirttikärvi, Karhusaari ja Pontikkasaari väliosassa, Hämäläissaari, Likaistensaari ja Raha-Matin saaret eteläosassa.
Ossi V. Lindqvist
Kala- ja äyriäistutkimus
Lindqvist on taistellut tieteenalallaan täpläravun levittämistä vastaan jo 1970-luvulta alkaen. Hän myös ajoi ravun alamitan poistoa, mikä sitten toteutui. Hänestä laji kehittyy geneettisesti epäsuituisasti, kun nopeakasvuisimmat ja geneettisesti vahvimmat yksilöt pyydystetään pois. Kalastusta hän on kritisoinut etenkin kiloperäisistä kiintiöistä. Luonnonvalinta ja geneetttiset sopeumat ovat tärkeitä huomioida myös kalojen istutuksissa.
Ylimmäinen (Sysmä)
Maantietoa
Järvi on luodattu ja siitä on julkaistu syvyyskartat. Järven tilavuudeksi on saatu 23,9 miljoonaa kuutiometriä eli 0,0239 kuutiokilometriä. Sen keskisyvyys on 4,2 metriä ja suurin syvyys on 27,1 metriä. Syvin kohta sijaitsee saaririvin pohjoispuolella pitkässä yli 20-metrisessä syvänteessä. Väliosan itäpäässä on lähes 18 metriä syvää, Viljamalahdella yli 10 metriä, Pääsinniemen edustalla lähes 13 metriä ja Vanhankohdanlahdessa 12 metriä syvää. Pohjoisosassa on yleensä alle viisi metriä syvää, mutta sielläkin on pienet kuuden ja kahdeksan metrin kohdat. Tuokkolanlahdella on vain noin metrin syvää.
Northanger Abbey
Northanger Abbey eli Neito vanhassa linnassa on Jane Austenin romaani, joka ilmestyi postuumisti kirjailijan kuoleman jälkeen vuonna 1817. Teos on ilmestynyt kahtena suomennoksena, Eila Pennasen suomentamana nimellä Neito vanhassa linnassa vuonna 1953 ja Paula Merjamaan suomentamana nimellä Northanger Abbey vuonna 1999.
Ylimmäinen (Sysmä)
Maantietoa
Ylimmäisen rantaviivan pituus on 49,2 kilometriä ja sen rannat ovat metsämaata. Peltoja esiintyy vain Kotkatlahdella, Pääsinniemellä, Jousanniemellä ja Pitkärannassa. Kaakonkankaan harju tulee Keskisen eteläpuolelta Ylimmäisen länsirantaan Kerminniemeen asti. Järven ympäristön kiinteä asutus koostuu noin kymmenestä taloudesta ja vapaa-ajan asuntoja on noin sata. Niille tulee tiet valtatieltä 4 ja siitä haaroittuvalta yhdystieltä 15014 sekä Unajan suunnalta tulevalta kylätieltä. Sysmän ja Heinolan välinen kuntaraja ylittää järven eteläosan itä-länsi-suunnassa niin, että suurin osa järvestä jää Sysmän puolelle.
Northanger Abbey
Postuumista julkaisustaan huolimatta Northanger Abbey oli Jane Austenin romaaneista ensimmäinen, jonka hän sai julkaisukuntoon, joskin hän oli jo aiemmin aloittanut teoksia Järki ja tunteet ja Ylpeys ja ennakkoluulo. Cassandra Austenin Memorandumin mukaan Austen kirjoitti alkuun nimellä Susan kulkeneen teoksen noin vuosina 1798–1799. Eräässä kirjeessään Austen käytti teoksesta nimeä Miss Catherine.
Ylimmäinen (Sysmä)
Vesistösuhteet
Ylimmäinen sijaitsee Kymijoen vesistössä (vesistöaluetunnus 14) Kymijoen alueen (14.1) Ruotsalaisen alueella (14.14), jonka Lauhjoen valuma-alueeseen (14.147) se kuuluu. Valuma-alue on vesistöalueensa latvavesiä ja Ylimmäinen on valuma-alueen yläjuoksulla. Siksi siihen laskee vain muutama muu järvi. Suurin järvistä on Korpijärvi (78 ha), jonka laskuoja laskee Korpilahteen. Syvemmälle lahdenpohjukkaan, Myllylahteen, laskee Janatti (40 ha), joka välittää Taipaleenlammen (2 ha), Telkänlammen (2 ha) ja Sepänlammen (2 ha) laskuvedet eteenpäin. Moistjärvi (21 ha) sijaitsee Ylimmäisen eteläpuolella ja se laskee Viljamalahteen. Pääsinniemen kylässä on kaksi tekojärveä, joiden veden päätyvät Moistjärveen. Ylimmäisen länsipuolella on enää Kerminlampi (2 ha), joka laskee Tuokkolanlahteen. Ylimmäisen laskujoki lähtee Joensuun lahdesta ja se laskee Martinlammen (4 ha) kautta Keskiseen (277 ha). Ylimmäisen vedenpinnan korkeus on 111,4 metriä mpy., mikä on 7,9 metriä korkeammalla kuin Keskinen.
Northanger Abbey
Austen korjasi teosta julkaisua varten 1803 ja myi sen samana vuonna kymmenellä punnalla lontoolaiselle kirjakauppiaalle Crosby & Co:lle, joka kuitenkin päätti olla julkaisematta sitä. Kirjakauppias suostui myymään sen takaisin kirjailijan veljelle Henry Austenille samasta summasta, jolla hän oli sen alkujaan ostanut, tietämättä kuitenkaan, että kirjailija oli jo julkaissut neljä suosittua romaania. Kirjaa uusittiin lisää ennen kuin se ilmestyi Austenin kuoleman jälkeen joulukuussa 1817 (nimiösivulla lukee 1818) kahtena ensimmäisenä osana neliosaisesta yhteislaitoksesta teoksen Viisasteleva sydän kanssa.
Ylimmäinen (Sysmä)
Historiaa
Vuoden 1920 taloudellisen kartan mukaan järven rannoilla sijaitsi seitsemän maatilaa ja seitsemän pienempää tilaa. Kaikille maatiloille tuli etelästä tai idästä tiet. Vuonna 1942 oli maatiloja yksitoista ja pientiloja edelleen seitsemän. Talojen välisiä teitä oli kaksinkertainen määrä. Vuoden 1920 jälkeen oli Soimavuorenkylän pohjoispuolelle perustettu kansakoulu ja seuraintalo.
Northanger Abbey
thumb|left|250px|Neito vanhassa linnassa, äänikirjan kansi.
Ylimmäinen (Sysmä)
Historiaa
Ylimmäisellä on toteutettu järvenlasku, jossa vedenpinta aleni noin puoli metriä. Järvenlaskusta on muistona tällä korkeudella sijaitsevia rantatörmiä ympäri järven rantoja. Järvenlaskussa ainakin Martinlampi kuroutui erilleen omaksi lammekseen ja Ylimmäisen laskujoen luusua siirtyi idemmäksi. Järvenlaskun ajankohdasta ei löydy dokumenttia. Martinlampi oli kuitenkin omana lampenaan vuoden 1920 taloudellisessa kartassa.
Northanger Abbey
Johdatus juoneen
Northanger Abbey kertoo Catherine Morlandista ja perheystävistä herra ja rouva Allenista, jotka matkustavat Bathiin. Seitsemäntoistavuotias Catherine seurustelee tuoreiden ystäviensä kuten Isabella Thorpen kanssa ja käy tansseissa. Catherinea kosiskelevat Isabellan veli John Thorpe (Catherinen veljen Jamesin ystävä yliopistosta) ja Henry Tilney. Catherine ystävystyy myös Henryn nuoremman sisaren Eleanor Tilneyn kanssa. Catherine ihastuu Henryyn, joka kertoo näkemyksiään kirjoista ja osoittaa tuntevansa historiaa ja yleensä elämänmenoa. Henryn ja Eleanorin isä kenraali Tilney kutsuu Catherine käymään kartanoonsa Northanger Abbeyyn, jonka Catherine olettaa olevan pimeä, ikivanha ja täynnä kummallisia salaisuuksia, koska hän on lukenut Ann Radcliffen kauhuromaania The Mysteries of Udolpho.
Juonen yhteenveto
Kertomuksen sankaritar, seitsemäntoistavuotias Catherine Morland saa perheen naapurina Fullertonissa asuvilta Alleneilta kutsun lähteä heidän kanssaan muutamaksi viikoksi Bathiin. Vaikka matkan herättämä innostus aluksi laantui, kun hän ei tuntenut siellä ketään, hänelle esiteltiin pian nuorukainen nimeltä Henry Tilney, jonka kanssa hän tanssii ja keskustelee. Hän ei kuitenkaan tapaa tätä uudestaan muutamaan päivään, joskin hänen huomiosa vie pian tutustuminen nuoreen naiseen nimeltä Isabella Thorpe. Isabella yrittää saada seurustelua syntymään Catherinen ja veljensä Johnin välille. Catherine ei ole kiinnostunut asiasta ja yrittää pitää ystävyyttä yllä sekä Thorpeihin että Tilneyhin. John Thorpe yrittää toistuvasti sotkea hänen suhteensa Tilneyhin, mistä aiheutuu paljon väärinkäsityksiä.
Isabella ihastuu Catherinen veljeen Jamesiin, mutta hän on kuitenkin harmissaan siitä, ettei James ole niin varakas kuin hän on aiemmin luullut. Kun James on poissa, hän tutustuu tanssiaisissa Henryn vanhempaan veljeen kapteeni Tilneyiin, joka on häikäisevän lumoava. Isabella ja kapteeni Tilney ryhtyvät heti flirttailemaan. Viaton Catherine ei ymmärrä ystävänsä käyttäytymistä, mutta Henry ymmärtää sitäkin paremmin. Flirttailu jatkuu vielä kun James palaa.
Tilneyn perhe, Henry, hänen sisarensa Eleanor ja heidän isänsä kenraali Tilney, kutsuvat Catherinen muutamaksi viikoksi luokseen Northanger Abbeyyn. Catherine, joka on lukenut liikaa kauhuromaaneja, uskoo että linna on suuri ja pelottava, ja Henry rohkaisee hänen pelkojaan kiusoittelemalla häntä. Ensimmäisenä yönä puhkeaa myrsky, ja hän löytää huoneestaan salaperäisiä käsikirjoituksia, mutta yhtäkkiä kynttilä sammuu. Seuraavana aamuna hän lukee paperit ja toteaa että ne olivat vain pyykkilistoja. Pettymyksekseen hän toteaa, että Northanger Abbey hauska eikä yhtään pelottava. Rakennuksessa on kuitenkin huoneita, joissa ei kukaan koskaan käy. Catherine saa tietää, että niissä asui rouva Tilney, joka on kuollut yhdeksän vuotta sitten. Catherine, jolla on vilkas mielikuvitus, päättelee, että koska kenraali Tilney ei vaikuta surevan vaimonsa kuolemaa, hän on varmasti suhtautunut tähän välinpitämättömästi tai ehkä jopa vihamielisesti. Ehkä hän on peräti murhannut vaimonsa, tai ehkä vaimo on yhä elossa ja vangittuna rakennuksessa.
Catherine suostuttelee Eleanorin esittelemään rouva Tilneyn huoneen, mutta yllättäen kenraali Tilney ilmestyy paikalle. Catherine pakenee ja on varma että saa rangaistuksen. Myöhemmin Catherine hiipii rouva Tilneyn huoneisiin, mutta säikähtää, kun Henry kulkee käytävässä. Pelästyksissään hän myöntää arvailunsa tämän isästä. Henry kauhistuu mutta korjaa yllättävän ystävällisesti Catherinen hurjat kuvitelmat. Itkien Catherine poistuu mutta pelkää, että Henry ei enää halua olla hänen kanssa tekemisissä. James kirjoittaa Catherinelle kirjeen, jossa hän kertoo että Isabella on pettänyt hänet, ja että kihlaus on purettu koska Isabella flirttaili kapteeni Tilneyn kanssa. Tilneyt järkyttyvät; Catherine tuntee pettymystä Isabellaa kohtaan. Catherine viettää vielä muutaman hauskan päivän Tilneyn perheen luona. Kenraali lähtee Lontooseen ja Eleanor muuttuu yhä hilpeämmäksi. Eräänä iltana Tilney yhtäkkiä palaa, ja Eleanor kertoo Catherinelle, että koko perheellä on menoja, joiden vuoksi Catherinen täytyy lähteä pois. Catherine joutuu lähtemään varhain seuraavana aamuna ja lähtötilanne on tyly ja epäystävällinen.
Catherine palaa onnettomana kotiin. Muutaman päivän kuluttua Henry tulee käymään ja kertoo mitä oli tapahtunut. Kenraali Tilney oli ihastunut Catherine ja oli halunnut hänen avioituvan Henryn kanssa, sillä John Thorpe, joka tuolloin oli rakastunut Catherineen, oli antanut väärää tietoa, että Catherine on perijätär. Hän tapaa Thorpen jälleen Lontoossa, ja pettyneenä Catherineen Thorpe kertoo, että Catherine on melkein rutiköyhä. Tilney palaa kotiin ja potkaisee Catherinen ulos talosta. Henry sanoo kuitenkin haluavansa mennä Catherinen kanssa naimisiin, vaikka isä ei sitä enää hyväksykään. Loppujen lopuksi kenraali Tilney kuitenkin suostuu, sillä Eleanor on kihlautunut varakkaan ja ylhäisen miehen kanssa ja lisäksi hänelle selviää, etteivät Morlandit sentään ole rutiköyhiä vaikka eivät ole rikkaitakaan.
Särkijärvi (Ylöjärvi, Luode)
Särkijärvi on Pirkanmaalla Ylöjärvellä sijaitseva järvi, joka kuuluu Kokemäenjoen vesistössä Ikaalisten reitin valuma-alueen Sipsiönjärven valuma-alueeseen. Särkijärvi on osa Liesijärven valuma-aluetta.
Maantietoa
Järven pituus on 700 metriä, leveys 250 metriä ja sen pinta-ala on 7,8 hehtaaria. Se sijaitsee Liesijärven luoteispuolella kangasmaastossa Särkivehmaksen ja Löytynkankaan välissä Seitsemisen kansallispuistossa. Siihen on kaivettu neljä metsäojaa, joista koillisessa alkava on sen laskuoja Saukko-oja. Oja laskee 1,1 kilometrin päästä Liesijärven pohjoispäähän. Veden laskennallinen viipymä järvessä on 127 vuorokautta. Rantaviivan pituus on 1,7 kilometriä. Pohjoisosassa sen ranta on soista metsää. Lampi on autio eikä sinne johda tietä. Sen ohittaa länsipuolella kulkeva polku, joka saa alkunsa seututieltä 332 alkavalta metsäautotieltä.
Vedenlaatu
Vedenlaatua on tutkittu ainakin vuosina 1997–2007. Vesi on hyvin humuspitoista ja melko hapanta. Veden happamuustaso eli pH on vaihdellut tutkimusten mukaan 4,6–5,4. Alusvedessä on esiintynyt aika ajoin hapettomuutta. Kriittisimmät ajankohdat ovat loppu talvi ja -loppukesä. Pintavesissä on talvellakin ollut riittävästi happea kaloille. Hapen kuluttaa vedessä olevien ravinteiden määrä. Päällysvedessä forsforin pitoisuudet ovat vaihdelleet 2000-luvun alussa 20–40 µg/l (mikrogrammaa litrassa) ja alusvedessä jopa 87–120 µg/l. Vaikka pitoisuudet olivatkin koholla, pysyi levätuotanto tuona aikana kurissa. Syytä kohonneille pitoisuuksille ei osata kertoa. Järven virkistysarvon arvosana on huonoimmillaa ollut välttävä, mutta ravinteiden määrät ovat kuitenkin ollet laskemassa. Todellinen arvosana voi nykyään nousta hyvän puolellekin.
Pesänkavallus
Pesänkavallus oli Suomessa aiemmin rikos, jossa aviopuolisot kavalsivat jotakin toisiltaan, lapset vanhemmiltaan, kasvatit kasvatusvanhemmiltaan, kuolinpesän osakkaat tai muut yhteisestä pesästä tai yhtiön osakkaat pesästä tai yhtiöstä. Siitä rangaistiin sakolla tai erittäin raskauttavissa tapauksissa korkeintaan vuodella vankeutta. Syytteen nostamiseksi asianomistajan tuli ilmoittaa rikos syytteeseen pantavaksi. Näin säädettiin vuoden 1889 rikoslain (39/1889) 30. luvussa, joka kuului alkuperäisenä seuraavasti: "30 Luku. Pesänkavaltamisesta 1 §. Jos aviopuolisot kavaltavat jotakin toisiltansa, taikka lapset vanhemmiltansa, taikka kasvatit kasvatusvanhemmiltansa, taikka kuolinpesän osakkaat tahi muut yhteisen pesän tai yhtiön osamiehet pesästä tai yhtiöstä; rangaistakoon syyllinen pesänkavaltamisesta sakolla. Jos asianhaarat ovat erittäin raskauttavat; olkoon rangaistus vankeutta korkeintaan yksi vuosi. 2 §. Pesänkavaltamisesta älköön virallinen syyttäjä tehkö syytettä, ellei asianomistaja ole ilmoittanut rikosta syytteeseen pantavaksi."
Historia ja nykytilanne
Varsin samankaltainen säännös oli jo vuoden 1734 lain rikoskaaren 51 luvussa. Voimassa olevasta rikoslaista pesänkavallus poistettiin vuoden 1991 alusta alkaen, kun laki rikoslain muuttamisesta (769/1990) tuli voimaan. Vanhojen säännösten sijaan alettiin soveltaa rikoslain 28. lukua, joka sisältää oikeussäännökset varkaudesta ja kavalluksesta. Hallituksen esityksessä todettiin, että erillisestä pesänkavalluksen tunnusmerkistöstä ehdotetaan luovuttavaksi ja että tällöin erityissäännöksen puuttuessa pesänkavaltaminen sisältyisi osin varkauden osin kavalluksen tunnusmerkistöön sen mukaan, kenen hallusta omaisuus on anastettu.
Sammalkaijanen
Sammalkaijanen (Micropsitta keiensis) on pienikokoinen melanesialainen kaijalaji.
Koko ja ulkonäkö
Sammalkaijanen on noin 9,5 cm pitkä ja 11–14 g painava lintu, jonka höyhenpuku on pääosin vihreä, vatsapuolelta vaaleanvihreä. Sen päälaki on keltainen ja posket harmahtavat. Alaperä on keltainen, pyrstön keskimmäiset sulat ovat siniset ja reunimmaiset mustat ja niissä on keltaiset kärkitäplät. Siiven peitinhöyhenet ovat mustat levein vihrein reunuksin. Nokka on harmaa, iiris ruskea ja koivet harmaat. Koiraan värit ovat hieman kirkkaammat kuin naaraan. Nuoren linnun nokka on keltainen ja tummanharmaakärkinen.
Sammalkaijaset kiipeilevät puun rungolla kuten tikat tai puukiipijät. Ne ovat vaikeasti havaittavia, mutta niiden voimakkaat kutsuäänet paljastavat niiden esiintymisen.
Esiintyminen
Sammalkaijaset elävät Uuden-Guinean saarella. Lajista tunnetaan kolme alalajia: keiensis elää Indonesiaan kuuluvilla Kain ja Arun saarilla, viridipectus Uuden-Guinean eteläosassa ja chloroxantha Länsi-Irianissa ja alueen läntisillä saarilla. Lajin elinympäristön laajuus on 50 000–100 000 neliökilometriä ja sen populaatio on kooltaan vähintään 100 000 yksilöä. Sammalkaijanen ja keltapääkaijanen ovat vastinlajeja, eivätkä niiden elinalueet kohtaa.
Elinympäristö
Sammalkaijaset asuvat alavien maiden metsissä. Ne liikkuvat tavallisesti pareittain tai muutaman yksilön parvissa.
Lisääntyminen
Lajin pesintä tunnetaan huonosti. Pesä on usein puussa olevassa termiittipesässä. Naaras huolehtii hautomisesta ja koiras enimmäkseen poikasten ruokkimisen.
Ravinto
Sammalkaijanen syö ainakin siemeniä, sieniä ja jäkälää, mahdollisesti myös hedelmiä sekä hyönteisiä ja niiden toukkia.
Elonkorjuujuhla
Elonkorjuujuhla (Dancing at Lughnasa) on vuonna 1998 ensi-iltansa saanut Pat O'Connorin ohjaama draamaelokuva. Se perustuu Brian Frielin näytelmään Dancing at Lughnasa vuodelta 1990. Elokuvan pääosissa ovat Meryl Streep, Michael Gambon, Catherine McCormack ja Kathy Burke.
Digimon World 2003
Digimon World 2003 (Euroopan ja Australian ulkopuolella Digimon World 3 ) on Bandain kehittämä ja julkaisema Digimon World 2:n uudempi versio. Peli julkaistiin PlayStationille vuonna 2002.
Pelaaminen
Pelin tarkoitus on kouluttaa Digimoneja ja käydä pelin tarinaa läpi. Pelin alussa Digimoneja on vain kolme, ja muut Digimoneista kertyvät pelin edetessä. Aloitus-Digimoneja ovat Kotemon, Patamon, Renamon, Guilmon, Kumamon (oikea nimi Bearmon), Agumon ja Monmon.
Tarina
Poika nimeltä Junior lähtee Digimon-maailmaan ja alkaa kouluttaa Digimoneja. Hän kohtaa muita kouluttajia ja villejä Digimoneja. Digimon-maailman portti suljetaan, eikä Junior pääse takaisin normaaliin maailmaan. Junior alkaa kerätä myös Digimon-kortteja, joilla hän voi kamppailla toisia keräilijöitä vastaan.
Mustalampi (Sysmä, Tepoonjärvi)
Mustalampi eli Kerilänlampi on Päijät-Hämeessä Sysmässä Nuoramoisen kylän lähellä sijaitseva lampi.
Vesistösuhteet
Lampi sijaitsee Kymijoen vesistössä (vesistöaluetunnus 14) Kymijoen alueen (14.1) Ruotsalaisen alueella (14.14), jonka Lauhjoen valuma-alueeseen (14.147) se kuuluu. Lammen vedenpinnan korkeus on 115,1 metriä mpy.
Maija Lavonen
Maija Sisko Lavonen (s. Luukela; s. 29. lokakuuta 1931 Ii) on suomalainen tekstiilitaiteilija.
Lavonen opiskeli vuosina 1953–1956 Taideteollisessa oppilaitoksessa ja vuosina 1956–1957 Vapaassa taidekoulussa. Hän aloitti työskentelyn tekstiilisuunnittelijana valmisvaateteollisuudessa 1956 mutta siirtyi freelance-suunnittelijaksi vuonna 1961 ja vapaaksi taiteilijaksi vuonna 1970. Hänen ensimmäinen näyttelynsä oli vuonna 1968.
Tekstiilitaiteilijana Lavonen tuli tunnetuksi ryijytaiteen uudistajana. Hän etsi uusia tapoja käyttää tekstiilimateriaaleja ja teki monia kokeiluja. Hänen töissään seinätekstiilit muuttuivat tilateoksiksi. Lavonen kunnioittaa silti suomalaisen tekstiilitaiteen perinnettä ja valmistaa teoksensa yleensä luonnonmateriaaleista kangaspuissa kutomalla. Perinteisten materiaalien kuten villan ja pellavan ohella Lavonen on kuitenkin pyrkinyt kokeilemaan myös akryyliä, metalliverkkoa tai teollisesti valmistettua kangasta. 2000-luvun alussa Lavonen alkoi käyttää materiaalinaan valokuitua. Hän värjäsi kuidun hohtamaa valoa kuitujen projektoreihin liitetyillä maalauksilla, joiden liike sai valon värin muuttumaan hiljalleen.
Yhdistämällä töissään erityyppisiä materiaaleja ja vastakohtaisuuksia Lavonen luo omintakeisen tunnelman ja raikkauden. Hänen töitään on sijoitettu moniin julkisiin tiloihin, esimerkiksi Eduskuntataloon, ministeriöihin, Suomen Pankin pääkonttoriin, suurlähetystöihin ja kirkkoihin.
Lavonen kokee työssään erityisen haasteelliseksi tekstiilin sovittamisen tilan arkkitehtuuriin, sen mittasuhteisiin, materiaaleihin ja valaistukseen. Lavonen on toiminut paitsi taiteilijana myös opettajana muun muassa Taideteollisessa korkeakoulussa vuosina 1985–1994. Hänet valittiin vuonna 1996 Vuoden tekstiilitaiteilijaksi ja Ornamon kunniajäseneksi.
Kerminlampi
Kerminlampi eli Mustalampi on Päijät-Hämeessä Sysmässä Pääsinniemen kylän lähellä sijaitseva lampi.
Maantietoa
Lammen pinta-ala on 1,7 hehtaaria, se on 200 metriä pitkä ja 100 metriä leveä. Lammella ei ole kartan mukaan saaria. Sen rantaviivan pituus on 500 metriä.
Strand (Norja)
Strand on rannikkokunta Norjassa, Rogalandin läänissä. Sen rajanaapureita ovat Hjelmeland ja Forsand. Vesialueensa osalta kunta rajoittuu Sandnesiin, Stavangeriin, Rennesøyhin ja Finnøyhin.
Kunnan alue käsittää Fognavuono/Årdalsvuonon ja Idsevuonon välisen niemimaan, Idsevuonon eteläpuolisen maa-alueen sekä useita saaria. Suurimmat saaret ovat Idse (5,2 km²), Idsal (3,2 km²) ja Hidle (1,4 km²). Kunnan asutus on enimmäkseen keskittynyt niemimaan rannikoille, erityisesti kunnan kahteen taajamaan, jotka ovat Jørpelandin kaupunki (5537 as., 2005) sekä Tau (2548 as.).
Media
Paikallislehti Strandbuen ilmestyy kahdesti viikossa.
Tornado (kuvitteellinen hahmo)
Tornado on kuvitteellinen hevonen ja Zorron ratsu. Se on musta, älykäs ja nopea, jolla Zorro välttyy jäämästä kiinni öisin. Johnston McCulleyn luoma hevonen esiintyi ensimmäisen kerran vuoden 1919 taskukirjan tarinassa The Curse of Capistrano, jolloin sillä ei ollut nimeä. Teoksista riippuen Zorron hevosella on ollut useita nimiä Tornadon lisäksi, kuten Phantom, Tempest ja Toronado.
Zorron tarina (2005)
Zorron alkuperä tarinassa hän saa hevosensa lapsuuden intiaaniystävältään Bernardolta palattuaan Espanjasta takaisin Kaliforniaan. Alun perin hevonen oli Bernardolle ilmestynyt toteemieläin intiaanirituaalin aikana, jonka hänen ja Diegon oli suoritettava lähestyessään aikuisikää. Bernardo päättää yhdessä vaimonsa kanssa kouluttaa hevosta ja antaa sen Diegolle, joka käyttää hevosta toimiessaan Zorrona.
Ruotsin valtiopäivävaalit 1982
Ruotsin valtiopäivävaalit 1982 järjestettiin 19. syyskuuta 1982. Vaalien suurin voittaja oli Maltillinen kokoomus joka sai 13 lisäpaikkaa. Suurin puolue oli edelleen Sosialidemokraattinen puolue, jonka paikkamäärä lisääntyi 12:lla ja osuus äänistä nousi yli 45 prosenttiin.
Vaalitulokset
1 Ympäristöpuolueella ei ollut näihin aikoihin puoluejohtajaa eikä "puhetorvea".
Tammerkoski (lehti)
Tammerkoski on Tampere-Seuran julkaisema aikakauslehti, joka on ilmestynyt vuodesta 1938 lähtien. Se on Suomen vanhin kotiseutulehti. Tammerkosken jutut käsittelevät Tampereen historiaa ja kaupungin nykypäivää.
Alun perin lehdestä ilmestyi vuoden aikana neljä numeroa, nykyään kuusi.
HMS Warspite (1807)
HMS Warspite oli Britannian kuninkaallisen laivaston vuonna 1807 vesillelaskettu Colossus-luokan 74-tykkinen kolmannen luokan linjalaiva.
Tammerkoski (lehti)
Kyseessä ei ole Tampere-Seuran jäsenlehti, vaan itsenäinen julkaisu.
HMS Warspite (1807)
Palvelus
Alus otettiin palvelukseen maaliskuussa 1808 päällikkönään Henry Blackwood, joka oli tehtävässä vuoteen 1813. Alus oli Cherbourgin edustalla ollessaan kuitenkin tilapäisesti William Bowlesin komennossa keväällä 1809.
Alus osallistui Napoleonin sotiin vuosina 1807-1810 tukien Portugalissa olevia maavoimia.
Alus lähti 2. marraskuuta 1809 Välimerelle. Vuonna 1810 alus osallistui Toulonin saartoon, minkä jälkeen se siirrettiin Kanaalin laivastoon suojaamaan meriliikennettä sekä häiritsemään Ranskan ja Yhdysvaltain kauppaa. Vuoden 1813 alussa valtasi muutaman aluksen kuten yhdysvaltalaisen Philadelphiaan alkoholijuomia ja silkkuä kuljettaneen kuunarin. Kesäkuussa 1814 alus oli Pohjois-Amerikan ja Länsi-Intian asemalla kuljettaen täydennysjoukkoja Quebeciin.
Alus poistettiin palveluksesta 1815 ja se palautettiin palvelukseen 1817 76-tykkisenä aluksena. Samalla aluksen perän muotoa oli muutettu. Alus lähti 1825 Portsmouthista vieden kontra-amiraali Philip Woodehousen Länsi-Intian aseman uudeksi komentajaksi. Alus kiersi maapallon 1826-1827 päällikkönään William Parker ollen samalla ensimmäinen New South Walesissa vieraillut laivaston linjalaiva.
Alus kuljetti Kreikan tasavallan presidentin kreivi Capo d'Istrian eri paikkoihin itäisellä Välimerellä samalla kun alus valvoi Navarinoa, Modonia ja Coronia yhdessä Ranskan ja Venäjän keisarikunnan laivastojen kanssa. Vuonna 1831 alus oli Etelä-Amerikan asemalla Rio de Janeirossa kontra-amiraali Sir Thomas Bakerin lippulaivana päällikkönään Charles Talbot.
Aluksen muutostyöt yksikantiseksi 50-tykkiseksi fregatiksi tilattiin 19. kesäkuuta 1837 Portsmouthin telakalta, missä työ toteutettiin marraskuussa 1833 korjauksena. Alus laskettiin vesille 24. elokuuta 1840 ja valmistui syyskuusta 1841 tammikuuhun 1842.
Alus otettiin 17. elokuuta 1841 palvelukseen Pohjois-Amerikan ja Länsi-Intian asemalle päällikkönään lordi John Hay. Alus lähti 13. lokakuuta 1843 Välimerelle päällikkönään William Parry Wallis. Alus poistettiin palveluksesta huhtikuussa 1846 Chathamissa.
Alus lainattiin 27. toukokuuta 1862 Marine Societylle poikien koululaivaksi, jolloin se ankkuroitiin Thamesiin Woolwichin ja Charltonin väliin. Aluksella koulutettiin noin 150 poikaa kerrallaan kymmenen kuukauden kursseilla, joissa annettiin perustiedot meripalvelukseen. Alus tuhoutui tulipalossa 3. tammikuuta 1876. Hylky myytiin McArthur and Companylle 2. helmikuuta 2 610 punnalla ilman tykkejä ja Marine Societyn omaisuutta.
FBC Remedicum Ostrava
FBC Remedicum Ostrava on tšekkiläinen salibandyseura joka pelaa Fortuna Extraligassa. FBC Remedicum Ostrava on perustettu 1993, mutta kolme ensimmäistä vuotta se toimi nimellä Dream team Ostrava.
Penne (täsmennyssivu)
Penne voi tarkoittaa seuraavia:
Kelud
Kelud (tunnetaan myös nimellä Kelut) on kerrostulivuori Indonesiassa, Jaavan saarella. Tulivuori sijaitsee Tyynenmeren tulirenkaan läheisyydessä. Tulivuori on purkautunut yli 30 kertaa 1000-luvulta lähtien. Tuhoisin purkaus oli vuonna 1586, jolloin yli 10 000 ihmistä kuoli. Vuonna 1919 purkaus aiheutti mutavyöryn, joka tappoi 5 000 ihmistä. Vuoden 1990 purkaus nosti tuhkaa ja pyroklastisia pilviä seitsemän kilometrin korkeuteen. Purkauksessa kuoli 30 ihmistä.
Helmikuussa 2014 vuori purkautui jälleen, ja 200 000 ihmistä evakuoitiin.
Segedunum
thumb|Linnoitus nykytilassaan. Segedunum on roomalaisaikainen linnoitus Hadrianuksen vallin loppupäässä North Tynesiden Wallsendissä, lähellä Newcastlea. Siellä on nykyisin interaktiivinen museo ja 35 metriä korkea näkötorni. Alueelle on rekonstruoitu myös roomalainen kylpylä ja pätkä Hadrianuksen vallia.
Linnoitus oli käytössä 300 vuoden ajan, ja siellä oli 600 roomalaista sotilasta. Roomalaisten lähdettyä linnoitus ilmeisesti nurmettui vähitellen. Vuodesta 1777 sen päällä oli vaunusepän rakennuksia, ja 1880-luvulla päälle rakennettiin asuintaloja. 1920-luvulla tehdyissä tutkimuksissa pystyttiin kuitenkin hahmottamaan linnoituksen raunioiden tarkka sijainti. 1970-luvulla talot purettiin ja niiden tilalle suunniteltiin uudisrakennuksia. Raunio oli oletettua paremmassa kunnossa ja se päätettiin jättää esille.
Ammunta kesäolympialaisissa 1952 – miesten 300 metrin vapaakiväärin moniasentokilpailu
Helsingin olympiakisojen 300 metrin vapaakiväärin 3 x 40 laukauksen ammuntaan osallistui 32 ampujaa 18 eri maasta. Kilpailu suoritettiin sunnuntaina 27. heinäkuuta kymmenen laukauksen sarjoina. Ensiksi ammuttiin 40 laukausta makuulta, sitten polvelta ja lopuksi pystystä. Mitalit jaettiin vain yhteistuloksen perusteella. Anatoli Bogdanovin voittotulos 1 123 oli uusi olympiaennätys. Sveitsin Robert Burchler puolestaan ampui polviasennosta maailmanennätyksen 381 ja otti yhteispisteillään olympiahopeaa.
Kiinan tasavalta kesäolympialaisissa 1936
Kiinan tasavalta osallistui Berliinin kesäolympialaisiin 1936 52 urheilijan voimin. Maan urheilijat osallistuivat seitsemään eri urheilumuotoon, mutta mitaleille asti he eivät yltäneet.
Koripallon Euroopan-mestaruuskilpailut 2003
Vuoden 2003 koripallon EM-kilpailut pidettiin Ruotsissa 5. syyskuuta – 14. syyskuuta 2003. Hallitsevana mestarina turnaukseen lähti Jugoslavia, joka muutti ennen kisoja nimensä Serbia ja Montenegroksi. Kisat olivat järjestyksessään 33:s.
Alkulohkot
Lohkojen voittajat pääsivät suoraan jatkoon, kun taas toiseksi ja kolmanneksi sijoittuneet joutuivat karsimaan jatkopaikasta. Pelit pelattiin 5. syyskuuta – 7. syyskuuta.
Jatkokarsinta
Pelattiin yhdestä pelistä poikki järjestelmällä.
Palkitut
Lähde:
Kim Coates
Kim Coates (s. 21. helmikuuta 1958 Saskatoon, Saskatchewan, Kanada) on kanadalais-yhdysvaltalainen näyttelijä. Coates on näytellyt urallaan televisiosarjoissa ja yli viidessäkymmenessä elokuvassa, joihin kuuluvat muun muassa Waterworld (1995), Kimppakyyti (1996), Armoton maa (2003), The Island (2005) ja Silent Hill (2006).
Säkkiväline
Säkkiväline Oy oli vuonna 1967 erilliseksi yhtiöksi perustettu yritys, jonka suomalaiset paperisäkkien valmistajat perustivat aiemmin 1960-luvulla markkinoimaan jätesäkkejä ja edistämään jätesäkkimenetelmän käyttöä. Lassila & Tikanoja osti 1989 sen osakkeista 74 prosenttia.
Säkkiväline oli noteerattuna Helsingin pörssissä 1989 alusta vuoteen 1995, jolloin Lassila & Tikanoja osti loputkin osakkeet, ja Säkkivälineestä tuli sen kokonaan omistama tytäryhtiö.
Säkkiväline teki yritysostoja lajentaakseen toimintaansa jätteiden kuljetukseen, siivoukseen, teollisuuden puhtaanapitoon sekä vahinkosaneeraukseen, ja 1980-luvun lopulla tuli mukaan kiinteistöhuolto. Säkkivälineen liikevaihto kasvoi 1990-luvulla, ja ennen vuosituhannen vaihdetta sen osuus Lassila & Tikanojan liikevaihdosta oli jo lähes puolet. Siitä tuli toimialan johtava yritys Suomessa, kun se osti keväällä 2000 WM Ympäristöpalvelut Oy:n. Ongelmajätehuolto tuli myöhemmin osaksi Säkkivälineen palveluja. Kiinteistönhuollossa otettiin käyttöön käytönohjaus, johon sisältyi ympärivuorokautinen keskusvalvomo.
Säkkiväline sulautui maaliskuussa 2002 emoyhtiöön, ja nimi katosi julkisuudesta.
Filip Hronek
Filip Hronek (s. 2. marraskuuta 1997 Hradek Kralove, Tšekki) on tšekkiläinen jääkiekkoilija, joka pelaa Vancouver Canucksissa. Detroit Red Wings varasi Hronekin 2. kierroksella numerolla 53 NHL:n varaustilaisuudessa 2016.
Hronek debytoi ammattilaistasolla Extraligassa Mountfieldin joukkueessa kaudella 2014–2015.
Syyskuussa 2021 Hronek teki Red Wingsin kanssa kolmevuotisen jatkosopimuksen.
Maaliskuussa 2023 Red Wings kauppasi Hronekin ja neljännen kierroksen varausvuoron vuoden 2023 varaustilaisuudessa Vancouver Canucksiin vaihdossa ehdolliseen ensimmäisen kierroksen varausvuoroon vuoden 2023 varaustilaisuudessa ja toisen kierroksen varausvuoroon vuoden 2023 varaustilaisuudessa.
Tikkalampi (Sysmä)
Tikkalampi on Päijät-Hämeessä Sysmässä Kukkolanmäen kylän lähellä sijaitseva lampi.
Maantietoa
Lammen pinta-ala on 1,1 hehtaaria, se on 150 metriä pitkä ja 100 metriä leveä. Se sijaitsee Leenharjun pohjavesialueen pohjoispuolella ja 150 metrin korkeuteen kohoavan pyöreälakisen Möyrylänmäen eteläpuolella. Leenharju on pitkittäisharju, jonka leveä kohta on jäätikköjoen suistoon syntynyt reunatasanne. Tasanteella olevat kuopat ovat suppia, jonne harjulammet Lassinlampi, Pohjaton ja Tikkalampi ovat syntyneet. Lammella ei ole kartan mukaan saaria. Sen rantaviivan pituus on 550 metriä.
Vesistösuhteet
Lampi sijaitsee Kymijoen vesistössä (vesistöaluetunnus 14) Kymijoen alueen (14.1) Ruotsalaisen alueella (14.14), jonka Lauhjoen valuma-alueeseen (14.147) se kuuluu. Lammen vedenpinnan korkeus on 106,1 metriä mpy.
Wilmersdorfin moskeija
250px|thumb|Wilmersdorfin moskeija, sisätilat oikealla Wilmersdorfin moskeija ( tai Ahmadiyya-Moschee, aiemmin myös Berliner Moschee eli Berliinin moskeija) on Saksan vanhin edelleen olemassa oleva moskeija. Se sijaitsee Berliinissä Brienner Straßella Wilmersdorfin kaupunginosassa, jonka mukaan se on nykyään nimetty erotukseksi muista Berliinin moskeijoista.
Kramer
Kramer on muun muassa seuraavien henkilöiden sukunimi:
Ilomantsin rautatieasema
Ilomantsin rautatieasema on Ilomantsin kunnan alueella sijaitseva rautatieliikennepaikka ja rataosuuden Joensuu-Ilomantsi pääteasema. Liikenne Ilomantsiin aloitettiin 1. elokuuta 1967. Vuosina 1967–1969 Ilomantsiin oli tavaraliikenteen lisäksi myös henkilöliikennettä. Radan henkilöliikenne oli oikeastaan koko liikennöinnin ajan kokeiluluontoista, eikä siitä saatu kannattavaa. Ilomantsiin rakennettiin 1970 elementtirakenteinen asemarakennus, samantyyppinen kuin Karjalan radan uusilla asemilla. Vanha asemarakennus on siirretty Korpijärvelle. Vaikka Ilomantsiin ei ollut henkilöliikennettä, oli lipunmyynti asemalla vuoteen 1996, jolloin aseman miehitys lopetettiin. Ilomantsin radan liikenteenohjaus hoidetaan nykyään Joensuusta. Vanha asemarakennus on yhä olemassa yrityskäytössä. Tavaraliikenne, eli lähinnä raakapuun kuormaus, Ilomantsista jatkuu edelleen.
Euroopan unionin rataverkon itäisin piste sijaitsee Ilomantsissa.
Jens Berg
Jens Berg (s. 1970 ) on suomalainen journalisti. Hän toimi KSF Median toimitusjohtajana 2016–2017. Berg oli aiemmin Hufvudstadsbladetin päätoimittaja. Ennen siirtymistään Hufvudstadsbladetiin hän työskenteli Svenska Ylen Fakta ja fiktio -osaston päällikkönä ja oli Yleisradion palveluksessa vuodesta 1997.
Kolumbiansapelikolibri
Kolumbiansapelikolibri (Campylopterus phainopeplus) on Kolumbian kotoperäinen kiitäjälintu. Sen esiintymisalue käsittää Sierra Nevada de Santa Martan vuoriston koillis- ja etelärinteet Kolumbian koillisosassa. Osbert Salvin ja Frederick DuCane Godman kuvailivat lajin holotyypin Sierra Nevada de Santa Martalta vuonna 1879.
Wołówin piirikunta
Wołówin piirikunta on yksi Ala-Sleesian voivodikunnan piirikunnista. Sen arvioitu väkiluku oli vuoden 2019 lopussa 46 818. Piirikunta on jaettu kolmeen maalaiskuntaan, jotka ovat Brzeg Dolny, Wińsko sekä Wołów ja niissä on kylien lisäksi kaksi kaupunkia; Brzeg Dolny ja hallintokeskus Wołów.
Larroque (Tarn)
Larroque on kunta Ranskan eteläosassa Tarnin departementissa Occitanien alueella. Se sijaitsee noin 45 kilometriä Albin kaupungista luoteeseen.
Wołówin piirikunta
Wołówin piirikunnalla on yhteistä rajaa Góran, Trzebnican, Środan, Legnican ja Lubinin piirikuntien kanssa.